ઈન્દોર: સંત ભૈયુજી મહારાજ સુસાઈડ કેસમાં પોલીસને કેટલીક નવી માહિતી મળી છે. પોલીસને જાણવા મળ્યું છે કે, પોતાની જાતને ગોળી મારવાના સાત દિવસ પહેલાથી ભૈયુજી મહારાજ ખૂબ સ્ટ્રેસમાં હતા. તેમને માત્ર પત્ની અને દીકરી કુહુના ઝઘડાનો જ સ્ટ્રેસ નહોતો પરંતુ અન્ય પણ ઘણી મુશ્કેલી હતી. ઘણાં ટ્રસ્ટી ધીમે ધીમે પદ છોડીને જઈ રહ્યા હતા. ઉદ્યોગપતિઓ અને દાતાઓ ધીમે ધીમે ઓછા થઈ રહ્યા હતા. પોલીસના જણાવ્યા પ્રમાણે તેમને ઘરમાં જ તેમનું ચરિત્ર ખરાબ કરી દેવાની ધમકી મળતી હતી. દીકરીને લંડન મોકલવા અને પત્ની વચ્ચે ચાલી રહેલા તણાવમાં તેઓ રોજ સ્ટ્રેસમાં રહેતા હતા. દીકરીને લંડન શિફ્ટ કરવા માટે રૂ. 10 લાખથી વધારે ખર્ચ થતો હતો. ઘરના લોકોને આ વાતનો વિરોધ હતો. પારિવારિક સૂત્રોના જણાવ્યા પ્રમાણે ભૈયુજી મહારાજને તેમની છબી ખરાબ થવાનો સૌથી વધારે ડર હતો.